Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2730

c) A szakképzettség gyakorlásához szükséges személyes adottságok és készségek: – etikus, toleráns és kooperatív szakmai hozzáállás, elkötelezettség, – elmélyült műveltség és annak bővítésére irányuló igény, – jó tájékozódó képesség az elsődleges és másodlagos irodalomban egyaránt; – kreatív, önálló és problémaérzékeny hozzáállás, – az interkulturális nyitottság és a társadalmi-kulturális alrendszerek közti összefüggések fejlett elemzési készsége, – a különféle nyelvi és gondolkodásmódbeli szokások különbségeinek értő és toleráns kezelése, így a kulturálisművészeti párbeszéd előmozdításának képessége, – hatékony kommunikációs készségek mind szakmai közegben, mind a nagyközönség irányában a területen elért eredmények tanácskozásokon vagy írott orgánumokon való bemutatása során, – képesség a saját munka kritikus és alapos önértékelésére, – nyitottság és szaktudás az egyéni ismeretek elmélyítéséhez, az önműveléshez legalább egy idegen nyelven is.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes